CELEX: C2005/182/41
Language: lv
Date: 2005-07-23 00:00:00
Title: Lieta C-128/05: Prasība pret Austrijas Republiku, ko Eiropas Kopienu Komisija iesniedza 2005. gada 18. martā

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/21
            
         Prasība pret Austrijas Republiku, ko Eiropas Kopienu Komisija iesniedza 2005. gada 18. martā
   (Lieta C-128/05)
   (2005/C 182/41)
   tiesvedības valoda — vācu
   Eiropas Kopienu Tiesā 2005. gada 18. martā izskatīšanai ir iesniegta prasība pret Austrijas Republiku, ko cēla Eiropas Kopienu Komisija, kuru pārstāv D. Triantafillu [Dimitris Triantafyllou], advokāts, kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atzīt, ka, Austrijas Republika nav izpildījusi pienākumus, ko tai uzliek 2., 6. pants, 9. panta 2. punkta b) apakšpunkts, 17., 18. pants, 22. panta 3.-5. punkts Padomes 1977. gada 17. maija Sestajā Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (1), neatļaujot nodokļu maksātājiem, kas nav reģistrēti Austrijā, bet veic tur pasažieru pārvadājumus, iesniegt nodokļu deklarācijas un maksāt tīro PVN summu, ja to gada apgrozījums Austrijā ir mazāks par 22 000 eirām, šādā gadījumā pieņemot, ka maksājamā PVN summa ir vienāda ar atskaitāmo PVN summu, un vienkāršotā režīma piemērošanu ierobežo ar nosacījumu, ka Austrijas PVN nav norādīts faktūrās vai citos dokumentos, kas kalpo par faktūrām;
            
         
               —
            
            
               piespriest Austrijas Republikai atlīdzināt tiesāšanās izdevumus.
            
         Pamati un galvenie argumenti
   Austrijā kopš 2002. gada 1. aprīļa ir spēkā vienkāršots režīms attiecībā uz starptautiskajiem pasažieru pārvadājumiem, ko veic citās dalībvalstīs vai trešās valstīs reģistrēti nodokļu maksātāji. Šādiem nodokļu maksātājiem nav atļauts iesniegt nodokļu deklarācijas un tiem nav jāmaksā tīrā PVN summa, ja to gada apgrozījums Austrijā nepārsniedz 22 000 eiras. Saskaņā ar šo režīmu tiek pieņemts, ka šādā gadījumā maksājamā PVN summa ir vienāda ar atskaitāmo PVN summu. Tajā pašā laikā nodokļu maksātājiem, kas piemēro šo vienkāršoto režīmu, faktūrās vai dokumentos, kas kalpo par faktūrām, nav jānorāda Austrijas PVN.
   Šāds režīms nav saderīgs ne ar Padomes 1977. gada 17. maija Direktīvu 77/388/EEK (“Sestā PVN Direktīva”), ne ar Padomes 2001. gada 19. maija Lēmumu 2001/242/EK.
   Komisija norāda, ka faktiski minētā direktīva sniedz iespēju maziem uzņēmumiem piemērot vienotas likmes režīmu, lai arī Austrijas režīmā lietotais jēdziens “mazais uzņēmums” — apgrozījums Austrijā mazāks par 22 000 eirām — nav saprotams kā “mazais uzņēmums” Kopienu tiesību vienotā jēdziena nozīmē. Turklāt nav pierādīts, ka Austrijas vienotas likmes režīms nerada nodokļu samazināšanos, kas pārsniedz vienkāršotā režīmā noteikto, ko paredz minētas direktīvas 24. panta 1. punkts. Atbrīvošana no faktūru izsniegšanas, nodokļu deklarācijas un uzskaites vešanas pienākumiem papildus norāda pārmērīgas vienkāršošanas formālo aspektu.
   Komisija apgalvo, ka strīdīgo Austrijas režīmu nevar arī pieņemt, pamatojoties uz iepriekš minēto Padomes lēmumu. Minētais lēmums pilnvaro Austrijas Republiku, atkāpjoties no minētās direktīvas 11. panta, no 2001. gada 1. janvāra līdz 2005. gada 31. decembrim aplikt ar nodokli starptautiskos pasažieru pārvadājumus, ko veic nodokļu maksātāji, kas nav reģistrēti Austrijā, izmantojot Austrijā nereģistrētus transporta līdzekļus. Šāds izņēmums ir skaidri pamatots ar nosacījumu, ka Austrijā nobraukto attālumu apliek ar nodokli atbilstoši vidējai ar nodokli apliekamajai summai, kuru aprēķina par personu un par kilometru.
   
      (1)  OV 1977., L 145, 1. lpp.